
Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro 
	Cari Davies
	Dosbarth:
	Meithrin

	Maes Dysgu a Phrofiad neu Bwnc
	Gwybodaeth a Dealltwriaeth o’r Byd
	Dyddiad:
	27/01/20 – 30/01/20

	Ffocws Gwers:
	Datblygu dealltwriaeth o dywydd ac anifeiliaid yr Arctig trwy sillafu rhai o eiriau’r gaeaf. 

	Cysylltiadau ystyrlon â'r Cwricwlwm 
	Gwybodaeth a Dealltwriaeth o’r Byd
· “dechrau sylwi ar wahaniaethau rhwng eu hardal eu hunain ac ardaloedd mewn rhannau eraill o Gymru a gwahanol rannau o’r byd”
· “defnyddio atlasau a globau” 
· “ymchwilio i sut y mae lleoedd yn newid, e.e. y tywydd, y tymhorau, adeiladau, swyddi pobl”
· “adnabod rhai anifeiliaid a phlanhigion sy’n byw yn yr amgylchedd a geir yn yr awyr agored”
· “adnabod yr effeithiau y mae’r gwahanol dymhorau’n eu cael ar rai anifeiliaid”

	Cysylltiadau ystyrlon â:
Chyfrifoldebau trawsgwricwlaidd
	Llythrennedd
· “cyfathrebu drwy ddefnyddio symbolau a lluniau”
· “ysgrifennu llythrennau, rhifau a/neu symbolau ar hap”
· “dangos dealltwriaeth bod print ysgrifenedig yn mynd o’r chwith i’r dde”
· “adnabod synau llythrennau drwy ymchwilio a chyffwrdd siapiau’r llythrennau o fewn gweithgareddau chwarae aml-synhwyraidd”

	Targedau Personol (Cysylltiedig â SAC ac wedi eu nodi mewn adolygiad wythnosol)
Arloesi gan ddatblygu technegau newydd er mwyn gwella fy addysgeg.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Dysgu am anifeiliaid a thywydd yr Arctig trwy sillafu geiriau’r gaeaf.
· Adnabod llythrennau er mwyn sillafu geiriau (Grŵp Gwyrdd ac Oren) neu’r llythyren gyntaf o eiriau gaeaf (Grŵp Coch).




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Erbyn diwedd y wers, byddwch chi'n:
· Adnabod rhai o’r anifeiliaid sy’n byw yn yr Arctig.
· Gallu disgrifio tywydd yr Arctig, gan sôn am yr eira, rhew, oer, iâ.
· Deall bod yr iâ yn gallu toddi.
· Gallu sillafu (Grŵp Gwyrdd ac Oren) neu ffeindio llythyren gyntaf rhai geiriau gaeaf (Grŵp Coch) gan gopïo model.
	Bydd disgyblion yn gallu ateb fy nghwestiynau ar yr Arctig ar lafar.
Bydd disgyblion yn gallu didoli anifeiliaid gan roi anifeiliaid yr Arctig mewn bwced o iâ ac anifeiliaid eraill mewn bwced o dywod a byddant yn gallu fy helpu i greu llun o’r Arctig ar JIT. 
Bydd disgyblion yn gallu disgrifio tywydd yr Arctig ar lafar, gan sôn am eira, rhew a thywydd oer.
Bydd disgyblion yn ceisio sillafu geiriau’r gaeaf (Grŵp Gwyrdd ac Oren) neu yn adnabod llythyren gyntaf gair (Grŵp Coch) trwy dan gopïo.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	27/01/20 – Dangos fideo o eira i’r disgyblion. Cwestiynu’r disgyblion: 
Beth yw hwn? 
Pryd mae eira yn disgyn? 
Ydy fe’n dwym neu yn oer?
Cyflwyno ychydig o anifeiliaid yr Arctig ac iglw.
Cyflwyno gweithgareddau’r ddarpariaeth barhaus i’r disgyblion.
Rhannu’r disgyblion i’r gweithgareddau.

28/01/20 – Dangos fideo o anifeiliaid yr Arctig yn eu cynefinoedd naturiol.
Cwestiynu’r disgyblion ar enwau’r anifeiliaid.
Dangos glôb i’r disgyblion a phwyntio allan lle maen nhw’n byw. 
Gofyn cwestiynau am y tywydd (beth sydd yna? Eira, rhew, iâ, oer).
Esbonio bod ni’n mynd i ddysgu am yr anifeiliaid a’r tywydd wrth chwarae.
Rhannu’r disgyblion i’r gweithgareddau.

	Ceisio ateb y cwestiynau.












Ceisio ateb y cwestiynau.



Ceisio ateb y cwestiynau.





	Fideo o’r eira.




Teganau anifeiliaid yr Arctig a llun iglw.




Fideo o anifeiliaid yr Arctig.


Glôb





Rhestr o bwy sy’n gwneud beth.

	

Addysgu a Dysgu Craidd
	*Disgyblion i gylchdroi o amgylch y 4 gweithgaredd gwahanol dros brynhawn Dydd Llun a bore Dydd Mawrth*

Gweithgaredd 1 – Sillafu geiriau gaeaf
· Rhannu meini prawf llwyddiant gyda’r disgyblion.
· Darparu byrddau gwyn bach a llythrennau i’r disgyblion. 
· Dangos carden gaeaf i’r disgyblion er mwyn iddyn nhw allu dan gopïo.
· Modelu sut i gwblhau’r dasg cyn gofyn i’r disgyblion i ddangos bodiau i arddangos sut maent yn teimlo am gyflawni’r dasg.
· Disgyblion i ddechrau ar y dasg:
Grŵp Gwyrdd – Sillafu 3 gair yn annibynnol trwy dan gopïo.
Grŵp Oren – Sillafu 1 gair yn annibynnol trwy dan gopïo.
Grŵp Coch – ffeindio llythyren gyntaf y gair a chasglu’r rhain.
· Athrawes i ddarparu adborth fel bo angen.
	










Dangos bodiau i gyfleu eu hyder gyda’r dasg.


Ceisio cyflawni’r dasg trwy naill ai sillafu geiriau’r gaeaf neu gasglu llythyren gyntaf y gair.





	




Byrddau gwyn bach.
Llythrennau magnetig.
Cardiau gaeaf.

	

Sesiwn Gloi
	27/01/20 – Ceisio llunio llun ar JIT o’r Arctig. Gofyn i’r disgyblion i ddewis cefndir a pha anifeiliaid i ludo ar y llun.
Cân Cyw “dawns y plu eira”.

28/01/20 – Cyflwyno gêm anifeiliaid ar goll. 
“O na! Mae’r anifeiliaid yma i gyd ar goll, gallwch chi helpu nhw gyrraedd adref?” 
Gofyn i’r disgyblion pa fwced yw’r Arctig – bwced gyda thywod neu fwced gydag iâ. Pam?
Gofyn i’r disgyblion i helpu didoli’r anifeiliaid i’r bwced cywir fel eu cartrefi.
Defnyddio asesu cyfoedion i asesu’r disgyblion.
Darparu adborth fel bo angen.
Cân Cyw “dawns y plu eira” a chwis JIT anifeiliaid.
Pwerbwynt rhifedd yr Arctig.
	Helpu’r athrawes i greu llun o’r Arctig.




Ceisio helpu’r athrawes i benderfynu ble dylen ni roi’r anifeiliaid ac esbonio pam mewn termau syml.





	JIT ar y cyfrifiadur.




Anifeiliaid o’r Arctig. 
Anifeiliaid arferol.
Bwced gyda thywod.
Bwced gydag iâ.




























Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Yn ôl taflenni arsylwi’r cynorthwyydd dosbarth, mae’n amlwg bod nifer o’r disgyblion wedi llwyddo i adnabod a defnyddio’r llythrennau magnetig er mwyn sillafu geirfa’r gaeaf a’r Arctig. Mae hyn yn dystiolaeth bod y disgyblion wedi gwneud cynnydd, ac mae’n adlewyrchu’r llwyddiant o ymarfer Tric a Chlic. Roedd nifer o’r disgyblion yn defnyddio ymadroddion Tric a Chlic wrth adnabod a cheisio canfod y llythrennau gwahanol. Dangosa hyn bod y disgyblion yn deall pa lythrennau roeddent yn edrych am, sy’n adlewyrchu eu cynnydd yn y maes.


	Y Camau Nesaf ar gyfer Cynnydd

	Er mwyn sicrhau bod y disgyblion yn parhau i wneud cynnydd, byddaf yn cadw i ymarfer Tric a Chlic gyda’r disgyblion pob dydd. Teimlaf fyddai’n fuddiol i gyflwyno’r pecyn glas Tric a Chlic i’r disgyblion rhan amser prynhawn er mwyn iddynt symud eu dysgu ymlaen, gan eu bod nhw’n llawer mwy hyderus gyda’r pecyn melyn erbyn hyn. Yn ychwanegol, teimlaf fod angen ymarfer defnyddio llythrennau mewn amrywiaeth o gyd-destunau er budd y disgyblion, gan fyddai gwneud hyn yn pwysleisio i’r disgyblion pa mor bwysig yw hi i ddysgu’r llythrennau. Yn obeithiol, bydd hyn yn helpu iddynt wneud cynnydd o fewn y maes llythrennedd.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Yn ystod y wers yma, teimlaf fy mod i wedi llwyddo i reoli’r amgylchedd dysgu yn dda. Ar ôl i’r disgyblion cwblhau’r amrywiaeth o weithgareddau, llwyddais i gael bob un ohonynt yn ôl ar y mat yn ‘ddi-ffws’ ar gyfer y sesiwn clo. Llwyddais gadw rheolaeth ar y wers trwy ddefnyddio fy llais i gadw sylw’r disgyblion a chadw’r cymhelliant yn uchel. Nodwyd y llwyddiant o ddefnyddio’r strategaeth yma yn yr adroddiad a derbyniais yn dilyn y wers. Gellir cysylltu hwn gyda’r adran ‘Rheoli’r amgylchedd dysgu’ yn y Safonau SAC. Byddaf yn ceisio defnyddio’r strategaeth yma yn gyson yn ystod fy ngwersi, gan ei fod yn arddangos i fod yn effeithiol.

Yn ychwanegol, teimlaf fy mod i wedi gwahaniaethu’n bwrpasol er mwyn sicrhau bod y lefel o her yn addas ar gyfer pob disgybl yn y dosbarth. Yn y gweithgaredd yma, roedd disgyblion y grŵp gwyrdd yn creu 3 gair yn annibynnol, y grŵp oren yn creu 1 gair yn annibynnol a’r grŵp coch yn canfod llythyren flaen y gair. Dangosa nodiadau arsylwi'r cynorthwyydd dosbarth bod y lefel o her yn briodol, gan fy mod i wedi gosod disgwyliadau uchel ond cyraeddadwy ar gyfer pob disgybl. Gellir cysylltu hwn gyda’r adran ‘Herio a disgwyliadau’ a ‘Gwahaniaethu’ yn y Safonau SAC. Trwy wahaniaethu, gobeithiaf fod y disgyblion wedi cael y cyfle gorau i wneud cynnydd o fewn y wers.


	Meysydd ar gyfer fy Natblygiad

Targedau Personol ar gyfer Cynnydd

	Er mwyn datblygu fy addysgeg, mae’n bwysig fy mod i’n harwain y wers a rheoli’r dosbarth yn ystod y tasgau ffocws. Mae’n bwysig fy mod i’n codi o fy nhasg ffocws er mwyn asesu cynnydd y disgyblion sy’n cwblhau’r tasgau eraill ac i sicrhau bod y cynorthwywyr dosbarth yn deall y dasg ac yn medru ei hesbonio i’r disgyblion. Mae gwneud hyn yn gysylltiedig â’r adran ‘Arwain cydweithwyr, prosiectau a rhaglenni’ yn y Safonau SAC. Trwy wneud hyn, byddaf yn sicrhau fy mod i’n mesur cynnydd pob disgybl, ac yn dangos fy mod i’n medru arwain y dosbarth.

[bookmark: _GoBack]Yn ychwanegol, nododd fy uwch-fentor ac arweinydd y rhwydwaith bod angen i mi ddarparu rhagor o amser meddwl i’r disgyblion ar ôl gofyn cwestiwn. Mae ymchwil Rowe (1974) wedi dangos bod athrawon ar gyfartaledd ond yn aros 0.9 eiliad ar gyfer ymateb i gwestiwn, er bod angen llawer mwy o amser ar ddisgyblion i brosesu’r cwestiwn ac i feddwl am ateb. O ganlyniad, er mwyn sicrhau bod y disgyblion yn cael amser priodol i ymateb i fy nghwestiynau, byddaf yn ceisio darparu rhagor o amser meddwl i’r disgyblion. Unwaith eto, gellir cysylltu hwn gyda’r adran ‘Asesu’ o’r Safonau SAC. 

